Paul Clement

Paul Clement (s. 8. tammikuuta 1972 Reading, Englanti) on englantilainen jalkapallovalmentaja.  

Ura

Clementin oma pelaajaura jäi lyhyeksi ja vaatimattomaksi. Hän edusti urallaan amatööriseuroja Banstead Athleticia ja Corinthian Casualsia. Valmennusurallaan Clement on saavuttanut huomattavasti suurempaa menestystä erityisesti italialaisen Carlo Ancelottin apuvalmentajana. 

Clementin valmennusura alkoi Chelsean organisaatiossa vuonna 1995, kun hänestä tuli seuran akatemian valmentaja. Hän toimi valmennusuransa alkupuolella myös liikunnan opettajana.Teacher Paul keeps it will keep it Real at the Bernabeu Surrey Comet. Viitattu 18.3.2017.  Chelsea-vuosinaan Clement suoritti valmentajan tutkinnon ja vuonna 2000 hän siirtyi täysipäiväiseksi valmentajaksi Fulhamin akatemiaan. Samaan aikaan hän aloitti myös Don Givensin apuvalmentajana Irlannin alle 21-vuotiaiden jalkapallomaajoukkueen apuvalmentajana.

Seitsemän Fulham-vuoden jälkeen Clement palasi vuonna 2007 Chelsean organisaatioon seuran alle 16-vuotiaiden joukkueen päävalmentajaksi. Hän nousi edustusjoukkueen valmennustiimiin vuonna 2009 Guus Hiddinkin tultua päävalmentajaksi ja jatkoi apuvalmentajana myös Carlo Ancelottin aikana.England's French connection at Paris St-Germain BBC. Viitattu 18.3.2017.  Ancelottin ja Clementin valmennustiimin johdolla Chelsea voitti kaudella 2009/10 tuplamestaruuden.Swansea City: Paul Clement seeking happy return at Stamford Bridge BBC. Viitattu 18.3.2017. 

Kaudeksi 2011/12 Clement siirtyi Chelseasta Blackburn Roversiin, jossa toimi Steve Keanin apuvalmentajana.Blackburn vs Derby match report: Paul Clement escapes former home with a point Independent. Viitattu 18.3.2017.  Clementin ja Ancelottin yhteistyö jatkui menestyksekkäästi jälleen vuonna 2012 kun hän siirtyi italaisen aisapariksi Paris Saint-Germainin valmennustiimiin.Paul Clement more than happy to be the 'other' Englishman at PSG The Guardian. Viitattu 18.3.2017.  PSG:ssä Clement pääsi juhlimaan Ligue 1:n mestaruutta. 

Ancelotti jätti PSG:n kesällä 2013 ja Clement siirtyi hänen mukanaan Real Madridiin.English coach joins Zidane on Ancelotti's Real staff ESPN. Viitattu 18.3.2017.  Realissa Ancelotti ja Clement juhlivat Copa del Reyn lisäksi Mestarien liigan voittoa kaudella 2013/14. Ancelottin saatua potkut Realista toukokuun lopulla 2015 myös Clement erosi tehtävistään seuran apuvalmentajana.Real Madrid: Paul Clement exit follows sacking of Carlo Ancelotti BBC. Viitattu 18.3.2017.  Pian Realista lähtönsä jälkeen Clementin ura jatkui Derby Countyssa, kun hänestä tuli ensimmäistä kertaa ammattilaisjoukkueen päävalmentaja.Derby County appoint Paul Clement as head coach BBC. Viitattu 18.3.2017.  Derbyn syyskausi Clementin alaisuudessa oli vahva ja joukkue hävisi vain yhden 19 pelaamastaan Mestaruussarja-ottelussa. Vuoden vaihduttua Derby vajosi pelilliseen kriisiin ja tappioputken myötä Clement sai potkut helmikuussa 2016, vaikka Derby oli edelleen sarjassa viidentenä.Paul Clement: Derby County sack head coach after eight months BBC. Viitattu 18.3.2017. 

Kesällä 2016 Clement jatkoi yhteistyötään Carlo Ancelottin kanssa, kun hän liittyi italiaisen valmennustiimiin FC Bayern Müncheniin.Ancelotti macht sein Trainerteam komplett Süddeutsche Zeitung. Viitattu 18.3.2017.  Tammikuussa 2017 Clement jätti Bayernin ja siirtyi Englannin Valioliigan putoamiskamppailuun vajonneen Swansea Cityn päävalmentajaksi.Swansea City: Paul Clement confirmed as third boss of the season BBC. Viitattu 18.3.2017.  Clement sai Swansean peliesitykset kääntymään ja joukkue voitti alkuvuodesta muun muassa Liverpoolin ja Leicester Cityn. Hyvää alkua seuranneen tappioputken jälkeen Swansea pelasi viisi viimeistä Valioliiga-kierrosta tappioitta ja säilytti lopulta sarjapaikkansa. Kaudella 2017/18 Swansean esitykset olivat heikompia ja joukkue voitti syyskaudella vain kolme ottelua. Lopulta seurajohto erotti Clementin 20. joulukuuta, kun Swansea oli juuttunut putoamisviivan alapuolelle.Paul Clement: Swansea sack manager after less than a year in charge BBC Sport. Viitattu 29.12.2017. 

Maaliskuussa 2018 Clementistä tuli kolmevuotisella sopimuksella Englannin Mestaruussarjan putoamiskamppailuun vajonneen Readingin päävalmentaja.Reading: Paul Clement named new manager at Championship club Reading voitti lopulta kaksi pelaamistaan kahdeksasta sarjaottelusta ja säilytti Clementin alaisuudessa sarjapaikkansa kolmen pisteen turvin. Kaudella 2018/19 Reading juuttui jälleen Mestaruussarjan putoamiskamppailuun. Seurajohto erotti Clementin joulukuun alussa 2018, kun Reading oli Mestaruussarjassa sijalla 21.Paul Clement: Reading sack manager after less than nine months BBC Sport. Viitattu 27.12.2018. 

Heinäkuussa 2020 Clementista tuli belgialaisen Cercle Bruggen päävalmentaja.Paul Clement named new coach of Cercle Brugge: I don't know much about Belgian football Tribal Football. Viitattu 3.8.2020.  Hän sai potkut seurasta helmikuun alussa 2021, kun Cercle oli liigassa vasta sijalla 17.Degradatiestress slaat toe: Cercle Brugge neemt afscheid van coach Clement

Meriitit
Apuvalmentajana
 Mestarien liiga: 2014
 Copa del Rey: 2014
 Ligue 1: 2013
 Englannin Valioliiga: 2010
 FA Cup: 2010

Lähteet

Luokka:Englantilaiset jalkapallovalmentajat
Luokka:Vuonna 1972 syntyneet
Luokka:Elävät henkilöt